Projektas

LIETUVOS RESPUBLIKOS

SU NEKILNOJAMUOJU TURTU SUSIJUSIO KREDITO ĮSTATYMO NR. XII-2769 7 STRAIPSNIO PAKEITIMO ĮSTATYMAS

2025 m.	d. Nr.

Vilnius

1 straipsnis. 7 straipsnio pakeitimas

1. Pakeisti 7 straipsnio 9 dalį ir ją išdėstyti taip:

„9. Kai sudaroma nuotolinė kredito sutartis, laikoma, kad reikalavimai dėl informacijos teikimo kredito gavėjui, nustatyti Lietuvos Respublikos vartotojų teisių apsaugos įstatymo 37 straipsnio 1 ir 2 dalyse, yra įvykdyti, jeigu iki kredito sutarties sudarymo kredito gavėjui buvo pateikta standartinė informacija apie kreditą pagal šio straipsnio nuostatas.“

2. Pakeisti 7 straipsnio 10 dalį ir ją išdėstyti taip:

„10. Jeigu su kredito gavėju kalbama balso telefonijos ryšiu, kaip nustatyta Vartotojų teisių apsaugos įstatymo 37 straipsnio 4 ir 5 dalyse, jam būtinai turi būti pateikta bent informacija apie pagrindinius kredito ypatumus, kredito palūkanų normą ir kitas išlaidas, kredito įmokų mokėjimo periodiškumą ir skaičių bei kiekvienos kredito įmokos sumą.“

2 straipsnis. Įstatymo įsigaliojimas

Šis įstatymas įsigalioja 2026 m. birželio 19 d.

Skelbiu šį Lietuvos Respublikos Seimo priimtą įstatymą.

Respublikos Prezidentas